
DR 30.11.2011  

 
23 

Untuk mengadakan peruntukan bagi penubuhan Perbadanan Perumahan 
Rakyat 1Malaysia dan untuk mengadakan peruntukan bagi perkara yang berhubungan 
dibacakan kali yang kedua sekarang dan terbuka untuk dibahas. Sila saya hendak 
tengok berapa yang minat supaya set masa dapat kita tentukan. Ya, sila Yang 
Berhormat Machang. 

 

11.55 pg. 

 Tuan Saifuddin Nasution Ismail [Machang]: Assalamualaikum 
warahmatullaahi wabarakaatuh Tuan Yang di-Pertua, terima kasih. Dalam 
membahaskan Rang Undang-undang Perumahan Rakyat 1Malaysia yang 
dibentangkan oleh Yang Berhormat dari Pekan sebentar tadi. Saya kini memilih untuk 
bercakap dengan berlatar belakangkan kepada pertama industri perumahan di negara 
kita Tuan Yang di-Pertua adalah industri yang dikira paling banyak undang-undang 
yang mengawalnya. Hari ini kita mempunyai kurang lebih 168 projek perumahan yang 
terbengkalai. Kebanyakannya adalah projek perumahan kos rendah dan sederhana.  
Kesannya paling besar kepada pembeli rumah.  

Rang undang-undang ini juga hari ini akan kita bacakan sekali dengan Rang 
Undang-undang Pemajuan Perumahan (Kawalan dan Pelesenan). Mungkin kita akan 
berbahas pada sebelah petang nanti. Akan tetapi, tatkala kita berbahas sekarang ini 
kita juga sedia maklum bahawa industri pembinaan perumahan di negara kita juga 
dikejutkan dengan terdapatnya hampir 195 projek perumahan yang dijalankan oleh 
pemaju perumahan tanpa lesen.  Mereka boleh jalankan projek perumahan walaupun 
pemaju itu tidak mempunyai lesen. Apa yang kita tahu Kementerian Perumahan dan 
Kerajaan Tempatan adalah kementerian bertanggungjawab mengeluarkan lesen 
kepada pemaju. Namun hari ini hakikatnya ialah apabila saya merujuk kepada 
kenyataan media oleh Ketua Setiausaha Kementerian Perumahan dan Kerajaan 
Tempatan disebut bahawa terdapat 195 projek perumahan yang dilaksanakan oleh 
pemaju perumahan tanpa lesen. 

 Tuan Yang di-Pertua, kita menyambut baik dan mengalu-alukan idea untuk 
mengadakan satu lagi Rang Undang-undang Perumahan Rakyat 1Malaysia ini. Sesuai 
dengan premis atau rasional yang telah dikemukakan oleh Yang Berhormat Pekan tadi.  
Antara lain PR1MA akan wujud sebagai satu agensi tunggal yang berperanan untuk 
membangun dan menyelenggarakan perumahan mampu milik berkualiti. Untuk 
memenuhi keperluan golongan berpendapatan sederhana. Melalui pengumuman-
pengumuman kerajaan yang terdahulu, kita difahamkan bahawa kerajaan bercadang 
untuk memajukan beberapa bidang tanah milik kerajaan di sekitar Sungai Besi dan 
Sungai Buloh untuk projek sedemikian. Kerajaan juga telah mengenal pasti kawasan-
kawasan berhampiran stesen MRT, LRT atau pengangkutan awam sebagai pilihan 
utama untuk dimajukan oleh PR1MA.  Ini semua adalah lokasi-lokasi strategik di dalam 
kawasan bandar atau pinggir bandar.   

 Kita juga difahamkan apabila meneliti rang undang-undang itu bahawa 
kerjasama dengan pihak swasta juga akan dibuat. Kita difahamkan beberapa pemaju 
swasta juga telah menyahut seruan kerajaan untuk menyediakan rumah mampu milik 
berkualiti. Melalui pengumuman terdahulu juga, kita diberi maklum bahawa untuk tahun 
2011 ini yang tinggal sebulan ini kerajaan mensasarkan untuk membina 1,880 unit 
rumah yang akan mula dibina di Putrajaya dan Bandar Tun Razak. Saya meneliti 
ucapan Belanjawan 2012, kerajaan bercadang membina 7,700 unit rumah di Cyberjaya, 
Putra Heights, Seremban, Damansara dan Bukit Raja. 

 Harga yang ditawarkan itu jauh lebih murah daripada harga pasaran. 
Misalnya, satu unit apartment dengan luas 1,000 kaki persegi di Putrajaya dijangka 
akan dijual pada harga RM150,000 berbanding harga pasaran RM220,000. 
Pengecualian duti setem ke atas surat cara perjanjian perumahan juga akan 
dikecualikan.  Ini antara tawaran-tawaran menarik ketika saya menyebut latar belakang 
di sebalik  industri perumahan di negara kita. 

■1200 

Baik, itu satu daripada komponen yang akan kita bahaskan nanti ialah 
berkaitan dengan satu rang undang-undang pindaan yang akan mengenakan hukuman 
penjara mandatori selain daripada denda antara RM250,000 ke RM500,000 kepada 
pemaju yang gagal melaksanakan atau menyiapkan projek.   



23 Untuk mengadakan peruntukan bagi penubuhan Perbadanan Perumahan Rakyat 1Malaysia dan untuk mengadakan peruntukan bagi perkara yang berhubungan dibacakan kali yang kedua sekarang dan terbuka untuk dibahas. Sila saya hendak tengok berapa yang minat supaya set masa dapat kita tentukan. Ya, sila Yang Berhormat Machang. 11.55 pg. Tuan Saifuddin Nasution Ismail [Machang]: Assalamualaikum warahmatullaahi wabarakaatuh Tuan Yang di-Pertua, terima kasih. Dalam membahaskan Rang Undang-undang Perumahan Rakyat 1Malaysia yang dibentangkan oleh Yang Berhormat dari Pekan sebentar tadi. Saya kini memilih untuk bercakap dengan berlatar belakangkan kepada pertama industri perumahan di negara kita Tuan Yang di-Pertua adalah industri yang dikira paling banyak undang-undang yang mengawalnya. Hari ini kita mempunyai kurang lebih 168 projek perumahan yang terbengkalai. Kebanyakannya adalah projek perumahan kos rendah dan sederhana. Kesannya paling besar kepada pembeli rumah. Rang undang-undang ini juga hari ini akan kita bacakan sekali dengan Rang Undang-undang Pemajuan Perumahan (Kawalan dan Pelesenan). Mungkin kita akan berbahas pada sebelah petang nanti. Akan tetapi, tatkala kita berbahas sekarang ini kita juga sedia maklum bahawa industri pembinaan perumahan di negara kita juga dikejutkan dengan terdapatnya hampir 195 projek perumahan yang dijalankan oleh pemaju perumahan tanpa lesen. Mereka boleh jalankan projek perumahan walaupun pemaju itu tidak mempunyai lesen. Apa yang kita tahu Kementerian Perumahan dan Kerajaan Tempatan adalah kementerian bertanggungjawab mengeluarkan lesen kepada pemaju. Namun hari ini hakikatnya ialah apabila saya merujuk kepada kenyataan media oleh Ketua Setiausaha Kementerian Perumahan dan Kerajaan Tempatan disebut bahawa terdapat 195 projek perumahan yang dilaksanakan oleh pemaju perumahan tanpa lesen. Tuan Yang di-Pertua, kita menyambut baik dan mengalu-alukan idea untuk mengadakan satu lagi Rang Undang-undang Perumahan Rakyat 1Malaysia ini. Sesuai dengan premis atau rasional yang telah dikemukakan oleh Yang Berhormat Pekan tadi. Antara lain PR1MA akan wujud sebagai satu agensi tunggal yang berperanan untuk membangun dan menyelenggarakan perumahan mampu milik berkualiti. Untuk memenuhi keperluan golongan berpendapatan sederhana. Melalui pengumuman- pengumuman kerajaan yang terdahulu, kita difahamkan bahawa kerajaan bercadang untuk memajukan beberapa bidang tanah milik kerajaan di sekitar Sungai Besi dan Sungai Buloh untuk projek sedemikian. Kerajaan juga telah mengenal pasti kawasan- kawasan berhampiran stesen MRT, LRT atau pengangkutan awam sebagai pilihan utama untuk dimajukan oleh PR1MA. Ini semua adalah lokasi-lokasi strategik di dalam kawasan bandar atau pinggir bandar. Kita juga difahamkan apabila meneliti rang undang-undang itu bahawa kerjasama dengan pihak swasta juga akan dibuat. Kita difahamkan beberapa pemaju swasta juga telah menyahut seruan kerajaan untuk menyediakan rumah mampu milik berkualiti. Melalui pengumuman terdahulu juga, kita diberi maklum bahawa untuk tahun 2011 ini yang tinggal sebulan ini kerajaan mensasarkan untuk membina 1,880 unit rumah yang akan mula dibina di Putrajaya dan Bandar Tun Razak. Saya meneliti ucapan Belanjawan 2012, kerajaan bercadang membina 7,700 unit rumah di Cyberjaya, Putra Heights, Seremban, Damansara dan Bukit Raja. Harga yang ditawarkan itu jauh lebih murah daripada harga pasaran. Misalnya, satu unit apartment dengan luas 1,000 kaki persegi di Putrajaya dijangka akan dijual pada harga RM150,000 berbanding harga pasaran RM220,000. Pengecualian duti setem ke atas surat cara perjanjian perumahan juga akan dikecualikan. Ini antara tawaran-tawaran menarik ketika saya menyebut latar belakang di sebalik industri perumahan di negara kita. #1200 Baik, itu satu daripada komponen yang akan kita bahaskan nanti ialah berkaitan dengan satu rang undang-undang pindaan yang akan mengenakan hukuman penjara mandatori selain daripada denda antara RM250,000 ke RM500,000 kepada pemaju yang gagal melaksanakan atau menyiapkan projek.